Борис Младенов-Young
Животът и смъртта, кой днес не знай…

chitanka.info

Животът и смъртта, кой днес не знай,

са два процеси противоположни,

с понятия объркани и сложни

за същност, за начало и за край.

Според един познат на всички факт,

от своето зараждане нататък

животът процъфтява в полет кратък,

а тя, смъртта, е негов краен акт.

Но по-различно схващане твърди,

че от зародиша смъртта започва

и там за тържество намира почва —

краде, скъсява земните му дни.

Тъй от зачатието, без да спира,

човекът не живее — той умира!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.